stanford-oval/wikipedia huggingface dataset:
Linjakilpi
Nestekidekilvet

Nestekidekilvissä käytetään samaa tekniikkaa kuin tavallisissa nestekidenäytöissä. Niiden kirjasin on yleensä keltainen pohjavärin ollessa vihertävän musta, ja taustavalona käytetään yleensä loisteputkia tai -diodeja. Nestekidelinjakilpiä on kahta tyyppiä: ositettuja nestekidekilpiä eli ns. mosaiikkikilpiä ja pistematriisinestekidekilpiä. Näistä varsinkin mosaiikkikilpiä suosittiin Suomessa vuosituhannen vaihteessa selvästi enemmän kuin muualla maailmassa. Niissä on ruutuja, jotka on ositettu siten, että niillä pystytään muodostamaan tarvittavat merkit. Pistematriisinestekidekilvissä on sen sijaan pisteitä, joista merkit muodostetaan samalla tavalla kuin kääntöpiste- ja LED-kilvissä. Nestekidekilvet eivät pärjää näkyvyydessä eivätkä sähkönkulutuksessa LED-kilville eikä niitä käytetäkään uusissa linjakilvissä.
LED-kilvet

LED-linjakilvissä on pistematriisi, jossa on pistemäisiä loistediodeja. Niitä ohjataan päälle ja pois siten, että muodostuu tarvittavat merkit. LED-kilvissä käytetään lähes aina nykyaikaista ohjauselektroniikkaa, jolloin tarvittavat tunnukset ja määränpäätekstit ohjelmoidaan kirjoittamalla eikä työläästi piste kerrallaan. LED-kilpien näkyvyys on muita kilpityyppejä parempi, ja niiden sähkönkulutus on melko pieni, joten niitä suositaankin uusissa kulkuneuvoissa. LED-kilpien yleisimmät värit ovat oranssi ja valkoinen (hopea). Oranssit kilvet ovat alkuaikojen LED-kilvissä ylivoimaisesti yleisimpiä, koska niiden näkyvyys on todella hyvä suhteessa niiden hintaan. Valkoiset kilvet yleistyvät kuitenkin jatkuvasti, koska niitä on alettu suosia niiden hinnan laskiessa. Esimerkiksi HSL on jopa kieltänyt muunväristen kilpien käytön uusissa kulkuneuvoissa.
Aiheesta muualla

Linjakilpien historiaa
Linjakilpityyppejä (Arkistoitu – Internet Archive)
Connexin Volvo B10B LE/Säffle 2000:ssa on nauhakilvet.
Lähikuva Transdevin Scalan 202 kääntöpistekilvestä.
Concordia-yhtiön Ikarus E94-bussissa on Mitronin mosaiikkikilvet.
Helsingin Bussiliikenteen Lahti Scala-bussissa on Vanscon LED-kilvet.
Kurt Westerholm

Kurt-Henrik Vilhelm Westerholm (17. maaliskuuta 1920 Helsinki – 1. huhtikuuta 1973) oli suomalainen juristi, joka toimi tasavallan presidentin kanslian kansliapäällikkönä.
Kurt Westerholmin vanhemmat olivat ylikonduktööri Axel Wilhelm Westerkund ja Ida Maria Tillander. Hän  avioitui 1944 Märtha Anselm Reinin kanssa. Westerholm tuli ylioppilaaksi 1939, suoritti yleisen oikeustutkinnon 1945 ja valmistui lainopin kandidaatiksi 1948 ja lisensiaatiksi 1951. Hän työskenteli eduskunnan palveluksessa 1948–1955 notaarina ja tulkkina, lainvalmistelukunnan jäsen ja lainsäädäntöneuvos hän oli 1953–1959. Tasavallan presidentin kanslian vt. kansliapäällikkönä Westerholm toimi 1958, vakinainen kansliapäällikkö hänestä tuli 1959.
Koripallo kesäolympialaisissa 1984

Koripallo
Vuoden 1984 kesäolympialaisten koripallo järjestettiin 29. heinäkuuta – 10. elokuuta 1984 The Forum'ssa, Inglewoodissa, Los Angelesissa. Tämä oli 11. kerta kun laji oli mukana olympialaisten ohjelmassa virallisena lajina. Mukana oli 213 osanottajaa 13 eri maasta.
Mitalistit > Miehet

| 0 | 1 | 2 |
| --- | --- | --- |
| Kultaa | Hopeaa | Pronssia |
|  YhdysvallatSteve Alford Leon Wood Patrick Ewing Vern Fleming Alvin Robertson Michael Jordan Joe Kleine Jon Koncak Wayman Tisdale Chris Mullin Sam Perkins Jeff Turner |  EspanjaJosé Manuel Beirán José Luis Llorente Fernando Arcega Josep Maria Margall Andrés Jiménez Fernando Romay Fernando Martín Espina Juan Antonio Corbalán Ignacio Solozábal Juan Domingo de la Cruz Juan Manuel López Iturriaga Juan Antonio San Epifanio |  JugoslaviaDražen Petrović Aleksandar Petrović Rajko Žižić Andro Knego Nebojša Zorkić Ivan Sunara Sabit Hadžić Dražen Dalipagić Emir Mutapčić Ratko Radovanović Mihovil Nakić Branko Vukičević |
Mitalistit > Naiset

| 0 | 1 | 2 |
| --- | --- | --- |
| Kultaa | Hopeaa | Pronssia |
|  YhdysvallatTeresa Edwards Lea Henry Lynette Woodard Anne Donovan Catherine La Ora Boswell Cheryl Miller Janice Lawrence Braxton Cindy Noble Kim Mulkey Denise Curry Pamela McGee Carol Menken-SchaudtValmentaja: Pat Summitt |  Etelä-KoreaPark Yang-gae Kim Eun-suk Lee Hyung-suk Choi Kyung-hee Lee Mi-ja Mun Gyeong-ja Kim Hwa-sun Jeong Myeong-hui Kim Young-hee Sung Jung-a Park Chan-suk Choi Aei-youngValmentaja: Sin Dong-pa |  KiinaChen Yuefang Li Xiaoqin Ba Yan Song Xiaobo Qiu Chen Wang Yun Xiu Lijuan Zheng Haixia Cong Xuedi Zhang Hui Liu Qing Zhang YueqinValmentaja: Yang Boyong |
Ottelut > Miehet > Alkulohkot > Lohko A

| Joukkue | V | H | Korit+ | Korit– | Koriero | Pst |
| --- | --- | --- | --- | --- | --- | --- |
|  Italia | 5 | 0 | 457 | 366 | +91 | 10 |
|  Jugoslavia | 4 | 1 | 437 | 366 | +74 | 9 |
|  Australia | 3 | 2 | 383 | 403 | −20 | 8 |
|  Saksa | 2 | 3 | 384 | 376 | +8 | 7 |
|  Brasilia | 1 | 4 | 401 | 423 | −22 | 6 |
|  Egypti | 0 | 5 | 349 | 480 | −131 | 5 |
Ottelut > Miehet > Alkulohkot > Lohko B

| Joukkue | V | H | Korit+ | Korit– | Koriero | Pst |
| --- | --- | --- | --- | --- | --- | --- |
|  Yhdysvallat | 5 | 0 | 511 | 315 | 196 | 10 |
|  Espanja | 4 | 1 | 457 | 438 | 19 | 9 |
|  Kanada | 3 | 2 | 462 | 401 | 61 | 8 |
|  Uruguay | 2 | 3 | 403 | 460 | −61 | 7 |
|  Kiina | 1 | 4 | 364 | 477 | −113 | 6 |
|  Ranska | 0 | 5 | 383 | 489 | −106 | 5 |
Ottelut > Miehet > Lopputulokset

| Sija | Maa |
| --- | --- |
:  Yhdysvallat
:  Espanja
:  Jugoslavia
4.:  Kanada
5.:  Italia
6.:  Uruguay
7.:  Australia
8.:  Saksa
9.:  Brasilia
10.:  Kiina
11.:  Ranska
12.:  Egypti
Ottelut > Naiset > Alkulohko

| Joukkue | V | H | Korit+ | Korit– | Koriero | Pst |
| --- | --- | --- | --- | --- | --- | --- |
|  Yhdysvallat | 5 | 0 | 431 | 265 | 166 | 10 |
|  Etelä-Korea | 4 | 1 | 292 | 302 | −10 | 9 |
|  Kanada | 2 | 3 | 313 | 335 | −22 | 7 |
|  Kiina | 2 | 3 | 318 | 348 | −30 | 7 |
|  Jugoslavia | 1 | 4 | 293 | 347 | −54 | 6 |
|  Australia | 1 | 4 | 267 | 317 | −50 | 6 |
Ottelut > Naiset > Lopputulokset

| Sija | Maa |
| --- | --- |
:  Yhdysvallat
:  Etelä-Korea
:  Kiina
4.:  Kanada
5.:  Australia
6.:  Jugoslavia
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 2 | 0 | 0 | 2 |
| 2. |  Espanja | 0 | 1 | 0 | 1 |
| 2. |  Etelä-Korea | 0 | 1 | 0 | 1 |
| 3. |  Kiina | 0 | 0 | 1 | 1 |
| 3. |  Jugoslavia | 0 | 0 | 1 | 1 |
Kukola

| Kukola |
| --- | --- |
 Rivi- ja omakotitaloja Kukolan Pulpettikujalla.
Kaupunki:  Turku
Suuralue:  Hirvensalo-Kakskerta
Väkiluku:  1 527 (31.12.2016)
Kukola on kaupunginosa Turussa. Se sijaitsee Hirvensalon keskiosassa.
Turun Kukolassa sijaitsee Hirvensalon suurin koulu, Wäinö Aaltosen koulu.
Kun monet muut Hirvensalon kaupunginosat ovat kasvaneet nopeasti 2010-luvulla rakentamisen myötä, Kukolan tilastoalueen asukasluku on pysynyt runsaan 1 500 asukkaan tuntumassa. Vuonna 2016 Kukolan asukasluku oli 1 527. Alueen väestöstä 28,1 % on alle 15-vuotiaita ja 8,1 % yli 65 vuotiaita. Suomea puhuu äidinkielenään 88,4 % väestöstä ja ruotsia 5,6 %. Muun kielisiä on 6,0 %.
Aiheesta muualla

Wäinö Aaltosen koulun kotisivu (Arkistoitu – Internet Archive)
Turun suuralueet ja kaupunginosat
| --- | --- |
Suuralueet: Kaupunginosat suuralueittain
1. Keskusta: I kaupunginosa · II kaupunginosa · III kaupunginosa · IV Martti · V Itäranta · VI kaupunginosa · VII kaupunginosa · VIII Port Arthur · IX Länsiranta · Iso-Heikkilä · Korppolaismäki1 · Kupittaa · Kurjenmäki · Mäntymäki · Nummi2 · Pihlajaniemi3 · Ruissalo · Turun satama · Vähäheikkilä4
2. Hirvensalo-Kakskerta: Friskala · Haarla · Illoinen · Jänessaari · Kaistarniemi · Kakskerta · Kukola · Lauttaranta · Maanpää · Moikoinen · Oriniemi · Papinsaari · Pikisaari · Satava · Särkilahti · Toijainen
3. Skanssi-Uittamo: Harittu · Ilpoinen · Ispoinen · Katariina · Koivula · Korppolaismäki1 · Luolavuori · Peltola · Pihlajaniemi3 · Puistomäki · Skanssi · Uittamo · Vasaramäki · Vähäheikkilä4
4. Varissuo-Lauste: Huhkola · Lauste · Vaala · Varissuo
5. Nummi-Halinen: Itäharju · Kohmo · Koroinen · Kurala · Halinen · Nummi2 · Oriketo · Pääskyvuori · Räntämäki
6. Runosmäki-Raunistula: Kaerla5 · Kastu · Kärsämäki · Raunistula6 · Runosmäki7
7. Länsikeskus: Kaerla5 · Kähäri · Mälikkälä · Pitkämäki · Runosmäki7 · Ruohonpää · Teräsrautela · Vätti
8. Pansio-Jyrkkälä: Artukainen · Pahaniemi · Pansio · Perno
9. Maaria-Paattinen: Haaga · Jäkärlä · Koskennurmi · Lentokenttä · Metsämäki · Moisio · Paattinen · Paimala · Saramäki · Tasto · Urusvuori · Yli-Maaria
Huomautukset:  1: Korppolaismäki kuuluu osittain Keskustaan ja osittain Skanssi-Uittamoon. 2: Nummi kuuluu osittain Keskustaan ja osittain Nummi-Haliseen. 3: Pihlajaniemi kuuluu osittain Keskustaan ja osittain Skanssi-Uittamoon. 4: Vähäheikkilä kuuluu osittain Keskustaan ja osittain Skanssi-Uittamoon. 5: Kaerla kuuluu osittain Runosmäki-Raunistulaan ja osittain Länsikeskukseen. 6: Raunistula kuuluu osittain Runosmäki-Raunistulaan ja osittain Länsikeskukseen. 7: Runosmäki kuuluu osittain Runosmäki-Raunistulaan ja osittain Länsikeskukseen.
Le Mansin 24 tunnin ajo 2017

|  Le Mansin 24 tunnin ajo 2017 |
| --- | --- |
 3 osakilpailu 9 osakilpailusta kaudella FIA World Endurance Championship -kausi 2017. 

Päivämäärä:  17.–18. kesäkuuta 2017
Sijainti:  Circuit de la Sarthe
Kilpailun kesto:  24 tuntia
Le Mansin 24 tunnin ajo 2017 (ransk. 24 Heures du Mans) oli kestävyysajokilpailu, joka ajettiin 17.–18. kesäkuuta Circuit de la Sarthen radalla Le Mansissa Ranskassa. Kyseessä oli historian 85. Le Mansin 24 tunnin ajo. Kilpailu oli FIA World Endurance Championship -kauden 2017 kolmas osakilpailu.
Kilpailun lähettäjäna toimi Chase Carey. Kilpailun voittivat Porschella ajaneet Timo Bernhard, Brendon Hartley ja Earl Bamber.
Kolmanneksi sijoittunut Vaillante Rebellion -tallin autokunta nro 13 hylättiin kilpailun jälkeen.
Aikataulu

| Päivä | Aikataulu> Paik. | Aikataulu>  | Sessio |  |  |  |  |
| --- | --- | --- | --- | --- | --- | --- | --- |
| 4. kesäkuuta |  |  | Testipäivä |  |  |  |  |
| 14. kesäkuuta | 16:00–20:00 | 17:00–21:00 | Vapaat harjoitukset |  |  |  |  |
| 14. kesäkuuta | 22:00–00:00 | 23:00–01:00 | 1. aika-ajot |  |  |  |  |
| 15. kesäkuuta | 19:00–21:00 | 20:00–22:00 | 2. aika-ajot |  |  |  |  |
| 15. kesäkuuta | 22:00–00:00 | 23:00–01:00 | 3. aika-ajot |  |  |  |  |
| 17. kesäkuuta | 09:00–09:45 | 10:00–10:45 | Lämmittelyajo |  |  |  |  |
| 17–18. kesäkuuta | 15:00–15:00 | 16:00–16:00 | Kilpailu |  |  |  |  |
Lähde:
Levitation

| Levitation Hawkwind |
| --- | --- | --- |

Studioalbumin tiedot
 Äänitetty : Roundhouse-studiot heinäkuu-elokuu 1980
 Julkaistu: 27. lokakuuta 1980
 Tuottaja(t): Hawkwind Ashley Howe
 Tyylilaji: progressiivinen rock space rock heavy rock
 Kesto: 37.41
 Levy-yhtiö: Bronze
Listasijoitukset
  21.
Hawkwindin muut julkaisut
| Live Seventy-Nine 1980 | Levitation 1980 | Sonic Attack 1981 |
Levitation on Hawkwindin albumi vuodelta 1980.
Nauhoitus ja albumin sisältö

Levitation oli ensimmäisiä albumeja, jotka on nauhoitettu digitaalista teknologiaa käyttäen. Albumin teon aikaan Roundhouse-studiolle oli Bronze-yhtiö hankkinut uuden digitaalisen studiolaitteiston. Nauhoitusten alkaessa kokoonpano oli sama kuin edeltävällä Live Seventy Nine-albumilla (Dave Brock, Huw Lloyd Langton, Harvey Bainbridge, Tim Blake ja Simon King).
Rumpali Simon King lähti yhtyeestä albumin levytyksen loppuvaiheissa henkilökohtaisten ongelmien vuoksi. King kertoi jälkeenpäin että hänen alkoholin käyttönsä oli pahentunut levytyksen aikoihin ja hänen täytyi lähteä yhtyeestä saadakseen henkilökohtaiset asiansa kuntoon. Kingin tilalle tuli Cream-yhtyeestä tuttu rumpali Ginger Baker, joka soitti rummut levylle uudestaan ja jäi myös varsinaiseksi jäseneksi yhtyeeseen. Yhteys Bakeriin oli saatu Huw Lloyd Langtonin vaimon kautta, joka työskenteli Bakerin manageritoimistossa.
Musiikillisesti albumi jatkaa edellisen levyn heavy rock-tyylistä suuntausta, tosin myös melodisiakin kappaleita on, ja myös syntetisaattoreita käytetään kohtalaisesti. Albumi sisältää myös neljä instrumentaalia ("Psychosis", "World Of Tiers", "Prelude" ja "Space Chase"). Instrumentaalien runsaampi määrä johtunee vokalisti-lyyrikko Robert Calvertin poistumisesta yhtyeestä, joten varsinaista sanoittajaa ei yhtyeen piiristä löytynyt.
Albumin tunnetuimmat kappaleet ovat Brockin säveltämät "Levitation", "Motorway City" ja singlenäkin julkaistu "Who's Gonna Win The War". Kappaleita esitettiin livenä jo vuoden 1979 kiertueella ennen varsinaisia studionauhoituksia ja ne ovat ajan myötä nousseet yhtyeen klassikoihin kuuluviksi kappaleiksi.
Albumin julkaisun jälkeen

Levitation menestyi hyvin Britannian albumilistalla nousten top-20:n tuntumaan. Hawkwind lähti promotoimaan albumia vuoden 1980 loppuajaksi yhteensä 44 konserttia sisältävälle Britannian kiertueelle. Kahdeksan konsertin jälkeen Tim Blake erosi yhtyeestä erimielisyyksien takia . Hänen tilalleen kiertueen loppuajaksi tuli Keith Hale. Seuraavan vuoden alkupuolella Ginger Baker ja Hale erotettiin yhtyeestä. Baker oli tavannut kiertueen aikana vanhan Cream-basistin Jack Brucen ja hän taivutteli Halen kanssa Dave Brockia erottamaan Harvey Bainbridge ja ottamaan Bruce tämän tilalle. Brock ei tähän suostunut ja Baker ja Hale saivat lähteä. Baker totesi myöhemmin, kuinka "maailman huonoin basisti syrjäytti maailman parhaan rumpalin". Bakerin persoona oli aiheuttanut muutenkin vaikeuksia yhtyeen sisäpiirissä ja hän vei myös yhtyeen huomiota lehdistössä, jossa yhtyettä oli alettu kutsua nimellä "Ginger Baker's Hawkwind".
Levitation jäi myös Hawkwindin viimeiseksi levyksi Bronze-merkillä. Brock olisi halunnut julkaista live-materiaalia sisältävän albumin, mutta levy-yhtiössä ei haluttu panostaa live-albumeihin. Pian tämän jälkeen Bronze julkaisi kuitenkin Motörheadin livealbumin ja tästä pettyneenä Brock ja Hawkwind jättivät Bronze Recordsin. Levitation-kiertueen livenauhoituksia julkaistiin myöhemmin Zones- ja This Is Hawkwind Do Not Panic-albumeilla sekä Levitation-albumin remasteroidulla painoksella (Atomhenge).
Kappaleet

"Levitation" (Brock) - 5:48
"Motorway City" (Brock) - 6:48
"Psychosis" (Bainbridge) - 2:22
"World Of Tiers" (Bainbridge/Lloyd Langton) - 3:30
"Prelude" (Blake) - 1:28
"Who's Gonna Win The War" (Brock) - 4:45
"Space Chase" (Lloyd Langton) - 3:27
"The Fifth Second Of Forever" (Brock/Lloyd Langton) - 3:11
"Dust Of Time" (Brock/Bainbridge/Lloyd Langton) - 6:22
3CD Expanded Limited Edition (Atomhenge 2009)

CD 1:
"Levitation"
"Motorway City"
"Psychosis"
"World Of Tiers"
"Prelude"
"Who's Gonna Win The War"
"Space Chase"
"The Fifth Second Of Forever"
"Dust Of Time"
"Valium 10" (full version) (Brock/Bainbridge) - 7:53
"Time Of" (Brock/Bainbridge) - 4:11
"Who's Gonna Win The War" (Hawklords version) - 4:52
"Douglas In The Jungle" (Brock/Bainbridge) - 6:53
"British Tribal Music" (Brock/Bainbridge/Swindells/King) - 3:56
"Nuclear Toy" (Brock) - 3:00 (Myös Griffinin CD-versiossa)
"Who's Gonna Win The War" (single version) - 3:39
"Brainstorm" (live 1980, previously unreleased) (Turner) - 5:47
kpl 10-14 Hawklords 1979
kpl 15 single b-puoli 1980
kpl 16 single a-puoli 1980
kpl 17 Lewisham Odeon, 18. joulukuuta 1980
CD 2:
"Technicians Of Spaceship Earth" (Calvert) / "Levitation" (Brock) - 7:28
"Motorway City" (Brock) - 7:36
"Death Trap" (Brock) - 4:44
"Angels Of Death" (Brock) - 6:06
"The Fifth Second Of Forever" (Brock/Lloyd Langton) / "Dust Of Time" (Brock/Lloyd Langton/Bainbridge) - 12:02
CD 3:
"Running Through My Back Brain (Messages)" (Brock/Moorcock/Bainbridge/Lloyd Langton) - 6:23
"Dangerous Vision" (Hale) - 5:06
"Who's Gonna Win The War" (Brock) - 7:26
"PSI Power" (Calvert/Brock) - 4:50
"Shot Down In The Night" (Swindells) - 7:15
"World Of Tiers" (Bainbridge/Lloyd Langton) - 5:18
"Space Chase" (Lloyd Langton) - 4:11
CD 2 & 3 Lewisham Odeon, 18. joulukuuta 1980.
Atomhengen 3 CD:n painos on rajattu 3000:n kappaleeseen. Se julkaistiin myöhemmin yhden CD:n versiona, joka sisältää CD 1:n kappaleet.
Lewisham Odeonilla nauhoitettua materiaalia on julkaistu aiemmin levyillä Zones ja This Is Hawkwind, Do Not Panic.
Muusikot

Dave Brock: kitara, kosketinsoittimet, laulu
Huw Lloyd Langton: kitara, laulu
Harvey Bainbridge: basso, kosketinsoittimet, laulu
Tim Blake: kosketinsoittimet, laulu
Ginger Baker: rummut
Steve Swindells: kosketinsoittimet (Hawklords)
Simon King: rummut (Hawklords)
Keith Hale: kosketinsoittimet (CD 1 kpl. 17, CD 2 & CD 3)
Michael Moorcock: laulu (CD 3 kpl. 1)
Julkaisuhistoria

Lokakuu 1980: Bronze Records, BRON530, UK vinyyli, ensimmäiset kopiot sinisellä vinyylillä
Kesäkuu 1987: Castle Communications, CLA129, UK CD ja vinyyli
Joulukuu 1988: Castle Communications, TFO17, UK 2CD and vinyyli (mukana Live Seventy Nine)
Helmikuu 1992: Castle Communications, CLABX911, 3CD (mukana Live Seventy Nine ja Space Bandits)
Syyskuu 1994: Griffin Music, GCD 230-2, USA CD
Heinäkuu 1999: Essential Records, ESMCD736, UK CD digipak
Syyskuu 2009: Atomhenge (Cherry Red) Records, UK CD
Syyskuu 2009: Atomhenge (Cherry Red) Records, UK 3CD (3000:n kappaleen rajoitettu painos)
Koulutuksen taloustiede

Koulutuksen taloustiede (engl. economics of education) on tieteenala, joka tutkii muun muassa koulutusvalintoja, koulutuksen järjestämistapojen vaikutusta korkeakouluopintojen kestoon sekä koulutuksen taloudellisia vaikutuksia yksilön elämään.
Esimerkiksi Koerselman & Uusitalo (2014) havaitsivat suomalaisella tutkimusaineistolla, että yksilön yliopistokoulutus on yhteydessä noin puolen miljoonan euron nousuun hänen diskontatuissa käytettävissä olevissa elinkaarituloissaan verrattuna tilanteeseen, jossa hänellä olisi ammatillinen koulutus. Maaliskuussa 2016 professori Roope Uusitalo esitti raportissaan opetus- ja kulttuuriministeriölle korkeakouluopiskelijoiden opintotuen muuttamista lainapainotteiseksi.
Aiheesta muualla

Hämäläinen, U. & Uusitalo, R.: Koulutus kannattaa - laski sitä miten päin vain. Talous & Yhteiskunta, 2003, nro 4, s. 2-6.  Artikkelin verkkoversio. (Arkistoitu – Internet Archive)
Koerselman, K. & Uusitalo, R.: The risk and return of human capital investments. Labour Economics, 2014, 30. vsk, s. 154-163.  Työpaperiversio.
Suhonen, Tuomo: Tutkimuksia korkeakoulutusvalinnoista ja alueellisista työmarkkinoista. Kansantaloudellinen aikakauskirja, 2014, 110. vsk, nro 3, s. 431-434.  Artikkelin verkkoversio.
Viren, Matti: Johdatus lukukausimaksujen talouteen. Kansantaloudellinen aikakauskirja, 2013, 109. vsk, nro 1, s. 101-105.  Artikkelin verkkoversio.
Akateemisen talousblogin kirjoitukset aiheesta "koulutus"
The National Bureau of Economic Research: Koulutuksen taloustieteen tutkimukset
Opetusalan ammattijärjestö OAJ: Tutkimuksia koulutuksen vaikuttavuudesta (Arkistoitu – Internet Archive)
Kylstad

| Kylstad |
| --- | --- |

 Kylstad
 Koordinaatit: 60°52′17″N, 11°02′28″E 
Valtio:  Norja
Lääni:  Innlandet
Kunta:  Ringsaker
Pinta-ala:  
 – Maa:  0,29 km²
Väkiluku (2023):  415
 – Väestötiheys:  1 431 as./km²
Infobox OKVirheellinen NIMI-arvo: 
Kylstad on taajama Ringsakerin kunnassa Innlandetin läänissä Norjassa. Taajaman pinta-ala on 0,29 neliökilometriä ja asukasluku 415 vuonna 2023.
Live in Hyde Park

| Live in Hyde Park Red Hot Chili Peppers |
| --- | --- | --- |

Livealbumin tiedot
 Äänitetty : 19. - 25. kesäkuuta 2004 Hyde Park, Lontoo
 Julkaistu: 26. heinäkuuta, 2004
 Tuottaja(t): Red Hot Chili Peppers
 Tyylilaji: alternative rock funk rock
 Kesto: 123.36
 Levy-yhtiö: Warner Bros.
Red Hot Chili Peppersin muut julkaisut
| Greatest Hits 2002 | Live in Hyde Park 2003 |   |
Live in Hyde Park on Red Hot Chili Peppersin ensimmäinen ja toistaiseksi ainoa virallinen live-albumi.
Taustaa

Live in Hyde Park sisältää kappaleita albumeilta kuten Blood Sugar Sex Magik, Californication ja By The Way (myös kappale Fortune Faded albumilta Greatest Hits ). Kappaleita Leverage of Space ja Rolling Sly Stone ei ole julkaistu millään muulla albumilla. Lisäksi Live in Hyde Park sisältää useita lainakappaleita, kuten Brandy ja I Feel Love.
Hyde Parkissa esitetyt kappaleet I Like Dirt, My Lovely Man, The Chantels-laina Maybe, sekä yhtyeen julkaisematon kappale Mini-Epic (Kill for Your Country) jätettiin tuntemattomasta syystä pois albumikokonaisuudesta.
Yhtye ei esittänyt kappaleita albumeilta Mother's Milk tai One Hot Minute, sillä kitaristi John Frusciante ei pitänyt niiden kitaratyöskentelystä.
Kappalelista

Levy 1
"Intro" – 3:55
"Can't Stop" – 5:13
"Around the World" – 4:12
"Scar Tissue" – 4:08
"By the Way" – 5:20
"Fortune Faded" – 3:28
"I Feel Love" (Donna Summer lainakappale) – 1:28
"Otherside" – 4:34
"Easily" – 5:00
"Universally Speaking" – 4:16
"Get on Top" – 4:06
"Brandy" (Looking Glass lainakappale) – 3:34
"Don't Forget Me" – 5:22
"Rolling Sly Stone" – 5:06
Levy 2
"Throw Away Your Television" – 7:30
"Leverage of Space" – 3:29
"Purple Stain" – 4:16
"The Zephyr Song" – 7:04
"Californication" – 5:26
"Right on Time" – 3:54
"Parallel Universe" – 5:37
"Drum Homage Medley": – 1:29
"Rock and Roll"
"Good Times, Bad Times"
"Sunday Bloody Sunday"
"We Will Rock You"
"Under the Bridge" – 4:54
"Black Cross" (45 Grave lainakappale) – 3:30
"Flea's Trumpet Treated by John" – 3:28
"Give It Away" – 13:17
Red Hot Chili Peppers
| --- | --- |
Albumit:  The Red Hot Chili Peppers (1984) • Freaky Styley (1985) • The Uplift Mofo Party Plan (1987) • Mother’s Milk (1989) • Blood Sugar Sex Magik (1991) • One Hot Minute (1995) • Californication (1999) • By the Way (2002) • Stadium Arcadium  (2006) • I’m with You (2011) • The Getaway (2016) • Unlimited Love (2022) • Return of the Dream Canteen (2022)
EP:t, livealbumit ja kokoelmat:  The Abbey Road E.P. (1988) • What Hits!? (1992) • Live Rare Remix Box (1994) • The Plasma Shaft (1994) • Out in L.A. (1994) • Under the Covers: Essential Red Hot Chili Peppers (1998) • The Best of the Red Hot Chili Peppers (1998) • Greatest Hits (2003) • Live in Hyde Park (2004)
Muut artikkelit:  Arpikudos • George Clinton • Jane’s Addiction • Lollapalooza • Red Hot Chili Peppersin diskografia • Rick Rubin
Kotojärvi (Orivesi)

| Kotojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°46′09″N, 24°07′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  metsäoja 
Järvinumero:  35.744.1.017
Mittaustietoja
Pinnankorkeus:  175,2 m  
Rantaviiva:  0,826 km  
Pinta-ala:  2,6 ha  
Saaria:  ei saaria 
 fiKotojärvi 
Kotojärvi  on Pirkanmaalla Orivedellä Lauttakulman länsipuolella sijaitseva järvi.
Maantietoa

Järven pinta-ala on 2,6 hehtaaria ja se on 300 metriä pitkä ja 200 metriä leveä. Se sijaitsee mäkisessä maastossa moreenharjanteen päällä eikä sillä ole kartan mukaan saaria. Järven rantaviivan pituus on 850 metriä ja sen rannat ovat metsämaata. Etelärantaan on rakennettu vapaa-ajan asunto, jonka luokse tulee tie Kaanaan ja Hirsilän väliseltä maantieltä. Maantie ohittaa järven sen pohjoispuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 175,2 metriä mpy. Siihen on johdettu yli viisi metsäojaa ja sen laskuoja lähtee järven luoteispäästä. Se yhtyy alle 300 metrin päässä Vähään Ukonjärveen laskevaan Särkijärven laskuojaan.
Kovdorin rata

Kovdorin rata eli Kouteron rata on 117 km pitkä rautatie, joka kulkee Muurmannin rautatiestä Pinjärven (Pinozero) kohdalta länteen Kouteroon Murmanskin alueella Venäjällä. Radan liikenne muodostuu Kouteron rautamalmilouhosten ja Kovdorin teollisuuden tuotteista sekä Kantalahden ja Kovdorin välillä kulkevasta yhdestä matkustajajunaparista, jossa kuljetetaan myös Murmanskin ja Kouteron välisiä suoria matkustajavaunuja.